CELEX: 62019TN0043
Language: ro
Date: 2019-01-24 00:00:00
Title: Cauza T-43/19: Acțiune introdusă la 24 ianuarie 2019 – WV/SEAE

18.3.2019   
            
            
               RO
            
            
               Jurnalul Oficial al Uniunii Europene
            
            
               C 103/52
            
         
      Acțiune introdusă la 24 ianuarie 2019 – WV/SEAE
      (Cauza T-43/19)
      (2019/C 103/68)
      Limba de procedură: franceza
      
         Părțile
      
      
         Reclamant: WV (reprezentant: É. Boigelot, avocat)
      
         Pârât: Serviciul European de Acțiune Externă
      
         Concluziile
      
      Reclamantul solicită Tribunalului:
      
                  —
               
               
                  anularea deciziei de respingere a cererii de despăgubire, adoptată la 28 martie 2018 de AIPN, precum și, dacă este necesar, a deciziei de respingere a reclamației din 26 iunie 2018, adoptată la 26 octombrie 2018;
               
            
                  —
               
               
                  în consecință, ca urmare a admiterii cererii de despăgubire astfel cum a fost formulată de reclamant în temeiul articolului 90 alineatul (1) din statut și dezvoltată în înscrisul din 29 noiembrie 2017, obligarea SEAE la plata către reclamant a unei despăgubiri, evaluată sub rezerva majorării în cursul procedurii, de 690 000 de euro, cuantum stabilit ex aequo et bono, pentru totalitatea prejudiciilor materiale, morale, aferente atingerii reputației și profesionale, cuantum stabilit la 31 ianuarie 2019, sub rezerva majorării în cursul procedurii și fără a aduce atingere dreptului reclamantului de a solicita o despăgubire pentru pierderea unor venituri viitoare din cauza unei posibile plecări din instituții;
               
            
                  —
               
               
                  obligarea pârâtului la plata tuturor cheltuielilor de judecată, în conformitate cu articolul 134 din Regulamentul de procedură al Tribunalului Uniunii Europene.
               
            
         Motivele și principalele argumente
      
      În susținerea acțiunii, reclamantul invocă un motiv unic întemeiat în special pe încălcarea articolelor 12, 12a, 22b, 24, 25 și 26 din Statutul funcționarilor Uniunii Europene (denumit în continuare „statutul”), a articolelor 1 și 2 din anexa IX la statut, precum și a Regulamentului (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO 2001, L 8, p. 1, Ediție specială, 13/vol. 30, p. 142).
      Reclamantul invocă de asemenea, pe de o parte, în calitate de motiv, în special încălcarea articolelor 41, 47 și 52 din Carta drepturilor fundamentale a Uniunii Europene, încălcarea Convenției europene a drepturilor omului și a libertăților fundamentale, precum și încălcarea dreptului la apărare, a principiului contradictorialității și a articolului 296 TFUE.
      Pe de altă parte, el apreciază că administrația ar fi comis abuzuri de drept și de procedură, pe lângă încălcarea vădită a principiilor încrederii legitime și egalității armelor. Reclamantul consideră că decizia atacată ar încălca principiul care impune administrației să nu adopte o decizie decât în temeiul unor motive admisibile din punct de vedere legal, cu alte cuvinte pertinente și neafectate de erori vădite de apreciere, de fapt sau de drept, precum și principiul proporționalității, obligația de asistență și de solicitudine, principiul termenului rezonabil și principiul bunei administrări.
      Prin urmare, decizia atacată ar fi întemeiată pe o apreciere parțială, părtinitoare și tendențioasă a faptelor și a normelor de drept aplicabile.
      Reclamantul arată în esență că ar exista în mod indubitabil o legătură de cauzalitate între încălcările comise de AIPN și prejudiciile suferite, din moment ce aceste comportamente culpabile ar aduce atingeri grave integrității profesionale, morale și financiare a reclamantului. Astfel, încălcările comise ar tinde să păteze sau chiar să aneantizeze reputația reclamantului față de interlocutorii săi interni și externi și i-ar cauza o pierdere reală de oportunități de dezvoltare profesională, plasându-l în consecință într-o situație de neputință, care se află la originea unei anxietăți și/sau a unei stări de neliniște și de incertitudine permanente în ceea ce privește viitorul.